joelniklaus/EU_Wikipedias huggingface dataset:
Μουσείο Ελιάς και Ελληνικού Λαδιού

Το Μουσείο της Ελιάς και του Ελληνικού Λαδιού το οποίο βρίσκεται στη Σπάρτη, ανήκει στο Δίκτυο Μουσείων του Πολιτιστικού Ιδρύματος Ομίλου Πειραιώς. Στεγάζεται στο χώρο της παλιάς Ηλεκτρικής Εταιρείας, η χρήση του οποίου παραχωρήθηκε στο Ίδρυμα από τον Δήμο Σπάρτης. Το έργο εντάχθηκε στο Περιφερειακά Επιχειρησιακό Πρόγραμμα Πελοποννήσου και χρηματοδοτήθηκε από το Β' και το Γ' Κοινοτικό Πλαίσιο Στήριξης.

Εκθεσιακές ενότητες 
Στον άνω όροφο του Μουσείου παρουσιάζεται η μακραίωνη ιστορία των δυο αγαθών (της ελιάς και του λαδιού) και, παράλληλα,αναδεικνύεται η πολύπλευρη σημασία τους για τον ελλαδικό χώρο, σε πεδία όπως η οικονομία, η διατροφή, η υγιεινή, οι λατρευτικές συνήθειες, τα λαϊκά έθιμα.

Στην υπαίθρια έκθεση γίνεται αναφορά στην ελαιοκαλλιέργεια και ελαιοσυλλογή, ενώ παρουσιάζονται επίσης τρία ελαιοτριβεία, ένα των προϊστορικών, ένα των αρχαίων και ένα των βυζαντινών χρόνων, τα οποία τίθενται σε λειτουργία στο πλαίσιο εκπαιδευτικών δραστηριοτήτων και προγραμμάτων. 

Στον κάτω όροφο συνεχίζεται η παρουσίαση της εξέλιξης της τεχνολογίας των ελαιοτριβείων στην Ελλάδα από τους Μεταβυζαντινούς
χρόνους έως το πρώτο μισό του 20ού αιώνα. Εκτίθενται μηχανισμοί που σώζονται ή/και έχουν αποκατασταθεί, καθώς και μεγάλες κινούμενες μακέτες, που βοηθούν τους επισκέπτες να αντιληφθούν τις παραδοσιακές τεχνικές παραγωγής του λαδιού.
Η έκθεση πλαισιώνεται από ψηφιακές παραγωγές, ενώ στο χώρο του μουσείου λειτουργούν επίσης κυλικείο, εκθετήριο, πωλητήριο και αίθουσα πολλαπλών χρήσεων. Το Μουσείο της Ελιάς και του Ελληνικού Λαδιού είναι το πρώτο στο είδος του που δημιουργήθηκε στην Ελλάδα. Αξιοποιώντας το παράδειγμα άλλων μεσογειακών κρατών, τα οποία έχουν ήδη αναδείξει τη δική τους παραγωγή μέσα από ποικίλες πρωτοβουλίες, μουσειακές και άλλες, το μουσείο επιδιώκει, μεταξύ άλλων, να προβάλλει τις προσπάθειες που γίνονται στην Ελλάδα για να διασωθεί η παραδοσιακή τεχνολογία και να αναδειχθεί ο διαχρονικός πολιτισμικός ρόλος της ελιάς και του λαδιού.

Εξωτερικοί σύνδεσμοι 
 Η επίσημη ιστοσελίδα  του Μουσείου Ελιάς και Ελληνικού Λαδιού
 Ο χάρτης πρόσβασης στο Μουσείο Ελιάς και Ελληνικού Λαδιού στη Σπάρτη.

Σπάρτη
Ελιας και Ελληνικου Λαδιου
Μουσείο Μετάξης

Το Μουσείο Μετάξης στο Σουφλί παρουσιάζει όλες τις φάσεις και τα στάδια από την προβιομηχανική διαδικασία της εκτροφής των μεταξοσκωλήκων (σηροτροφία) και της επεξεργασίας του μεταξιού (μεταξουργία), μέσα στο κοινωνικο-οικονομικό πλαίσιο που ανέδειξε την περιοχή ως σημαντικό μεταξοπαραγωγικό κέντρο της Ελλάδας (τέλη 19ου - μέσα 20ού αι). Το μουσείο ανήκει στο Δίκτυο Μουσείων του Πολιτιστικού Ιδρύματος Ομίλου Πειραιώς.

Εκθεσιακές ενότητες 

Στο ισόγειο του Μουσείου Μετάξης, όπου βρισκόταν η παλαιά έκθεση, αναπτύσσεται η ενότητα της ιστορίας του μεταξιού. Παράλληλα, τα ντοκιμαντέρ που προβάλλονται, παραγωγές του Πολιτιστικού Ιδρύματος Ομίλου Πειραιώς, βοηθούν τον επισκέπτη να εντάξει τη σηροτροφία και τη μεταξουργία σε συγκεκριμένο χωρικό και χρονικό πλαίσιο.

Στον όροφο αναπτύσσεται το σενάριο της έκθεσης, που αφορά τη σηροτροφία. Η πορεία του επισκέπτη ακολουθεί τον κύκλο της σηροτροφίας. Ξεκινά από την παραγωγή και εκκόλαψη του σπόρου, τη μουριά και τον μεταξοσκώληκα, συνεχίζεται με τα στάδια ανάπτυξης του μεταξοσκώληκα (ηλικίες) και την ύφανση του πολύτιμου κουκουλιού (κλάδωμα και ξεκλάδωμα). Ακολουθεί ο καθαρισμός και η διαλογή των κουκουλιών. Ο κύκλος ζωής του μεταξοσκώληκα κλείνει με την απόπνιξη. Οι επόμενες ενότητες είναι αφιερωμένες στη μεταξουργία (αναπήνιση ή το ξετύλιγμα της κλωστής του κουκουλιού, βαφή και ύφανση των μεταξωτών, με ιδιαίτερη μνεία στο εργοστάσιο μετάξης Τζίβρε). Τα αυθεντικά εκθέματα υποστηρίζονται από οπτικοακουστικό υλικό. Τέλος, στην ενότητα «φορεσιές στο Σουφλί» εκτίθενται μοναδικά εξαρτήματα της σουφλιώτικης φορεσιάς.

Εξωτερικοί σύνδεσμοι 
  Μουσείο Μετάξης Στην ιστοσελίδα του Πολιτιστικού Ιδρύματος Ομίλου Πειραιώς.
 Το Μουσείο Μετάξης στο Σουφλί Άρθρο στην ιστοσελίδα in.gr. Ανάκτηση 29 Αυγούστου 2012.
 Ο χάρτης πρόσβασης στο Μουσείο Μετάξης

Μεταξης
Σουφλί
Μισέλ Σερβελίνι

Ο Μισέλ Σερβελίνι είναι ένας  Σαν Μαρινέζος  διεθνής ποδοσφαιριστής που αγωνίζεται στην Γιουβένες Ντογκάνα και στην Εθνική Σαν Μαρίνο.

Καριέρα 
Ξεκίνησε την επαγγελματική του καριέρα από την  A.C. Rimini  το 2006. Στη συνέχεια αγωνίστηκε στη  Saint Ermete Calcio και από το 2007 στην Γιουβένες Ντογκάνα.

Πηγές 

 Michele Cervellini στο national-football-teams

Μέσοι ποδοσφαιριστές
Ποδοσφαιριστές Εθνικής Αγίου Μαρίνου
Ποδοσφαιριστές από τον Άγιο Μαρίνο
Ποδοσφαιριστές Γιουβένες Ντογκάνα
Αλία

Αλίη ή Αλία (η διαφορά στη λήξη οφείλεται απλά σε διαλεκτικές παραλλαγές) είναι το όνομα των παρακάτω χαρακτήρων στην Ελληνική μυθολογία:

 Αλίη, μία από τις Νηρηίδες, κόρη του Νηρέα και της Δωρίδος
 Αλία, μία νύμφη η οποία έζησε σε ένα νησί που αργότερα θα ονομαζόταν Ρόδος από τη μοναδική της κόρη, τη Ρόδη (ή Ρόδος). Η Αλία ήταν η κόρη της Θάλασσας, αδερφή των Τελχίνων, και μητέρα της Ρόδης και έξι γιων από τον Ποσειδώνα. Λίγο μετά τη γέννηση της Αφροδίτης, η θεά ταξίδευε στους ωκεανούς. Όταν οι νέοι γιοι της Αλίας αλαζονικά αρνήθηκαν να αφήσουν την Αφροδίτη να αποβιβαστεί επάνω στην ακτή τους, η θεά τους καταράστηκε με παραφροσύνη. Στην τρέλα τους, βίασαν την Αλία. Ως τιμωρία, ο Ποσειδώνας τους έθαψε στα θαλάσσια σπήλαια του νησιού. Η Αλία αργότερα έριξε τον εαυτό της στη θάλασσα· οι Ροδίτες υποστηρίζουν ότι έγινε η θεά Λευκοθέα. Ωστόσο, η Λευκοθέα ταυτίζεται με την Ινώ σε όλες τις άλλες πηγές. 
 Αλία, κόρη της Σύβαρης. Σε ένα ιερό δάσος της Άρτεμης, αντιμετώπισε ένα τεράστιο φίδι που ζευγάρωσε μαζί της· απόγονοί τους ήταν τα πρώτα μέλη της φυλής Οφιογενείς.
 Αλίη, κόρη της Τάλους. Παντρεύτηκε τον Κότις, γιο του Μάνες, του πρώτου βασιλιά της Λυδίας, φέρνοντάς του δύο γιους, τον Ασίς και τον Άτυς, βασιλιά της Λυδίας.

Γενεαλογικό δένδρο 
Ελληνικές θαλάσσιες θεότητες

Παραπομπές 

Ελληνική μυθολογία
Νηρηίδες
Γιάννης Σοφοκλέους

Ο Γιάννης Σοφοκλέους (γεν: 1979) είναι Έλληνας αθλητής του Kick Boxing που έχει αγωνσιτεί σε πάνω από 200 αγώνες και οι 195 ήταν νικηφόροι, και έχει γίνει δημοφιλής στην Ελλάδα αλλα και παγκοσμίως. Επίσης είναι μέλος της Εθνικής Ελληνικής Ομάδας Πυγμάχων.

Γεννήθηκε στην Νέα Ηρακλείτσα στον Νομό Καβάλας και ανήκει στον Αθλητικό Σύλλογο 'Μαχητές Νέας Περάμου'. 
Έχει παλέψει με μεγάλα ονόματα στον χώρο του Kick Boxing, ενώ είχε δείξει ενδιαφέρον και στον χώρο της Μικτής Πολεμικής Τέχνης (MMA). Στο πλευρό του είναι ενας άλλος πρώην αθλητής του Kick Boxing, ο Σωκράτης Καρα'ί'της, ο οποίος προπονεί τον Παγκόσμιο Πρωταθλητή. Τέλος, είναι γνωστός και με το προσωνύμιο "Psycho" και στην πλούσια καριέρα του έχει ταξιδέψει για να παλέψει  σε Ευρώπη, Ασία και Ωκεανία (συγκεκριμένα στην χώρα της Αυστραλίας).

Καριέρα

Άρχισε να ασχολείται με τις Πολεμικές Τέχνες (πρώτα με το άθλημα του Μπόξ), την δεκαετία του '90 συμμετέχοντας σε Διεθνής Τουρνουά Εφήβων όπου το 1997 κατέλαβε την 1η θέση ενώ κάτι αντίστοιχο συνέβη και στο Ελληνικό Τουρνουά Εφήβων, που πήρε την 1η θέση την ίδια χρονιά.

Την καριέρα του την ξεκίνησε επαγγελματικά με το Thai Boxing όπου και έπαιξε σε δυο αγώνες όπου έγιναν στην Ελλάδα και στην Γαλλία, οι πρώτοι στην καριέρα του. Έχει γίνει Παγκόσμιος Πρωταθλητής του αθλήματος Κίκ Μπόξινγκ με τις ζώνες της WPKA, της WAKO και της Ευρωπα'ι'κής Ζώνης το 2001.

Παρακάτω οι διακρίσεις του Έλληνα Κικμπόξερ:

Μπόξ

 3η θέση στο Πρωτάθλημα "Ακρόπολις" (81Kg) – 2007
 3η θέση στο Ελληνικό Πρωτάθλημα Πρώτης Κατηγορίας Ανηλίκων (81 Kg) – 2007
 3η θέση στο Ελληνικό Πρωτάθλημα Πρώτης Κατηγορίας Ανηλίκων (75 Kg) – 2003
 1η θέση στο Ελληνικό Πρωτάθλημα Εθνικών Δυνάμεων (81 Kg) – 2002
 1η θέση στο Ελληνικό Πρωτάθλημα Δεύτερης Κατηγορίας Ανηλίκων (81 Kg) – 2002
 1η θέση στο Ελληνικό Πρωτάθλημα Εφήβων (75 Kg) - 1997
 1η θέση στο Ελληνικό Πρωτάθλημα Δεύτερης Κατηγορίας Ανηλίκων (75 Kg) – 1997
 1η θέση στο Διεθνές Πρωτάθλημα Εφήβων (75 Kg) - 1997

Κικ Μπόξινγκ

 Πρωταθλητής Μεσογείου (76 Kg) - 1999
 1η θέση στο Παγκόσμιο Πρωτάθλημα Κικ Μπόξιγνκ (76 Kg) - 2000
 Πρωταθλητής Ευρώπης (76 Kg) - 2001
 1η θέση στο Ανοιχτό Πρωταθλημα Ασίας WPKA (79 Kg) - 2001
 1η θέση στο Παγκόσμιο Πρωτάθλημα Κικ Μπόξινγκ (76 Kg) - 2002
 1η θέση στο Παγκόσμιο Πρωτάθλημα Κικ Μπόξιγνκ (76 Κg) - 2004
 Παγκόσμιος Πρωτάθλητης WPKA (76 Kg) - 2007
 1η θέση στο ΠΟΚ (81 Kg) - 2007
 1η θέση στο Διεθνές Πρωτάθλημα K1 (82 Kg) - 2008
 Παγκόσμιος Πρωταθλητής WAKO - 2010
 Παγκόσμιος Πρωταθλητής WPKA - 2012
 WKU European Title-Belt K-1 (Κρήτη Οκτώβριος 2013)
 WKU European Title-Belt K-1 (Αθήνα Μάρτιος 2014)
 WKU World Title-Belt Low Kicks (Καβάλα Μάιος 2014)
 WKU World Title-Belt K-1 (Κύπρος Ιούλιος 2014)
 WKU World Title-Belt K-1 (Γερμανία Σεπτέμβριος 2014)
 WKU World Title-Belt K-1 (Κίνα Οκτώβριος 2014)
 ISKA Intercontinental Title-Belt , (Αθήνα Μάρτιος 2015)

Πηγές
 
 Σοφοκλέους Γιάννης (PSYCHO)
 Έκλεισε ο πρώτος αγώνας MMA του Γιάννης Σοφοκλέους
 Γιάννης Σοφοκλέους 
 Γιάννης Σοφοκλέους: Ένας Παγκόσμιος πρωταθλητής στο Εργασιακό πρωτάθλημα μπάσκετ
Έλληνες αθλητές του κικ μπόξινγκ
Σουηδικό Σοσιαλδημοκρατικό Κόμμα

Το Σουηδικό Σοσιαλδημοκρατικό Κόμμα (σουηδ. Sveriges socialdemokratiska parti) είναι ένα σουηδικό σοσιαλδημοκρατικό κόμμα, που αποτελεί την αξιωματική αντιπολίτευση της χώρας. Σημερινή ηγέτιδά του είναι η Μαγκνταλένα Άντερσον, ενώ πρόκειται για το παλαιότερο και μεγαλύτερο πολιτικό κόμμα της Σουηδίας, ιδρυθέν το 1889. Το παλαιότερο όνομα του κόμματος ήταν Σοσιαλδημοκρατικό Εργατικό Κόμμα.

Το πρόγραμμα του κόμματος βασίζεται στον Μαρξιστικό ρεβιζιονισμό, ενώ αναφέρει ως επίσημες ιδεολογίες του κόμματος τον δημοκρατικό σοσιαλισμό και τη σοσιαλδημοκρατία. Υποστηρίζει την κοινωνική πρόνοια που θα καλύπτεται μέσω της προοδευτικής φορολόγησης. Τα τελευταία χρόνια έχει υποστηρίξει τον φεμινισμό, την κοινωνική ισότητα και είναι αντίθετο σε κάθε μορφής ρατσισμού. 

Το 1917, μία μερίδα μελών της αριστερής πτέρυγας του κόμματος αποσπάστηκε από το κόμμα και δημιουργήθηκε έτσι το Σουηδικό Σοσιαλδημοκρατικό Αριστερό Κόμμα (το σημερινό Αριστερό Κόμμα). 

Το 2008 δημιούργησε, μαζί με το Πράσινο Κόμμα και το Αριστερό Κόμμα, τον Κόκκινο-Πράσινο συνασπισμό, που συμμετείχε στις εκλογές του 2010 αλλά έχασε από την κεντροδεξιά Συμμαχία. Ο συνασπισμός αυτός διαλύθηκε στις 26 Νοεμβρίου 2010.

Έδρες σε κοινοβούλια 

Σουηδικά πολιτικά κόμματα
Εργατικά κόμματα
Σοσιαλδημοκρατικά κόμματα
Εθνική Σερβίας (ποδόσφαιρο ανδρών)

Η εθνική ομάδα ποδοσφαίρου της Σερβίας εκπροσωπεί την Σερβία στο ποδόσφαιρο και ελέγχεται από την Ποδοσφαιρική Ένωση Σερβίας, το κυβερνών σώμα του σερβικού ποδοσφαίρου. Η ομάδα αγωνίζεται στα εντός έδρας παιχνίδια στο Στάδιο Ερυθρός Αστέρας και προπονητής της είναι ο Σλάβολιουμπ Μούσλιν. Η ΦΙΦΑ και η ΟΥΕΦΑ θεωρούν την εθνική ομάδα ποδοσφαίρου Σερβίας ως διάδοχο της εθνικής Γιουγκοσλαβίας. Το 2010, για πρώτη φορά στην ιστορία, η Σερβία εκπροσωπήθηκε στο Παγκόσμιο Κύπελλο Ποδοσφαίρου ως ανεξάρτητη χώρα.

Αναγνωρισμένοι Παίκτες 
 Αλεξάνταρ Κολάροφ
 Μπράνισλαβ Ιβάνοβιτς
 Νεμάνια Βίντιτς
 Σίνισα Μιχάιλοβιτς
 Ντέγιαν Στάνκοβιτς
 Σάβο Μιλόσεβιτς
 Πρέντραγκ Μιγιάτοβιτς
 Ντούσαν Τάντιτς

Πορεία στις διεθνείς διοργανώσεις 

Η εθνική ομάδα ποδοσφαίρου Σερβίας θεωρείται ως διάδοχος της εθνικής Γιουγκοσλαβίας και της εθνικής Σερβίας και Μαυροβουνίου.

Παγκόσμιο κύπελλο

Ευρωπαϊκό πρωτάθλημα

Στατιστικά παιχτών

Αρχηγοί (μετά το 1994)

Παραπομπές

Εξωτερικοί σύνδεσμοι 

  Ιστοσελίδα Σερβικής Ομοσμπονδίας ποδοσφαίρου 

Εθνική Σερβίας (ποδόσφαιρο)
Γιόαν Έντμουντσον

Ο Γιόαν Έντμουντσον  (γεννηθείς στις 26 Ιουλίου 1991) είναι ένας διεθνής ποδοσφαιριστής από τα Νησιά Φερόες που παίζει στην Όντενσε Μπόλντκλουμπ. Αγωνίζεται είτε ως μέσος είτε ως επιθετικός.

Καριέρα 
Ο Γιόαν Έντμουντσον ξεκίνησε την καριέρα του από την B68 Toftir. Το Δεκέμβριο του 2009, πήγε δανεικός στην Νιούκαστλ μέχρι το τέλος της σεζόν. Έκανε ντεμπούτο με την νέα του ομάδα σε ένα φιλικό με αντίπαλο την Norwich City στις 25 Ιουλίου 2010. Στις 7 Ιανουαρίου 2011 ο Έντμουντσον εντάχθηκε στην Gateshead, με την οποία έκανε ντεμπόυτο την επόμενη μέρα με αντίπαλο την Kidderminster Harriers. Στις 15 Ιανουαρίου 2001 σκόραρε το πρώτο του γκολ με αντίπαλο την Hampton & Richmond Borough. Στις 15 Φεβρουαρίου 2012 υπέγραψε στη Viking.

Διεθνής καριέρα 
Έκανε το ντεμπούτο του στην Εθνική Νήσοι Φερόε τον Αύγουστο του 2009 με αντίπαλο τη Γαλλία. Έχει 13 συμμετοχές και 1 γκολ. Το γκολ το πέτυχε στις 11 Αυγούστου 2010 στα προκριματικά του Euro 2012 με αντίπαλο την Εσθονία.

Διεθνή παιχνίδια

Εξωτερικοί σύνδεσμοι 

Επιθετικοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Νήσων Φερόε
Ποδοσφαιριστές των Νήσων Φερόε
Ποδοσφαιριστές Εθνικής Νήσων Φερόε Κ21
Ποδοσφαιριστές Νιούκασλ Γιουνάιτεντ
Ποδοσφαιριστές Γκέιτσχεντ ΦΚ
Ποδοσφαιριστές ΦΚ Φρεντερίτσια
Ποδοσφαιριστές Β68 Τόφτιρ
Ποδοσφαιριστές Βίκινγκ ΦΚ
Ποδοσφαιριστές Σουπερλίγκα Δανίας
Ποδοσφαιριστές Όντενσε Μπόλντκλουμπ
Ποδοσφαιριστές Χάβναρ Μπόλτφελαγκ
Ποδοσφαιριστές Άργκιρ Μπόλτφελαγκ
Ποδοσφαιριστές Νάσιοναλ Λιγκ (αγγλικό ποδόσφαιρο)
Ξένοι ποδοσφαιριστές στη Δανία
Αυτοκινητόδρομος 27 (Ελλάδα)

Ο Αυτοκινητόδρομος 27 (Α27) (ή Κάθετος Άξονας Κοζάνη - Φλώρινα - Νίκη) είναι ένας από τους κάθετους άξονες του σύγχρονου αυτοκινητοδρόμου της Εγνατίας Οδού ο οποίος, με μήκος 78,5 χιλιόμετρα, συνδέει τις κυριότερες πόλεις και κωμοπόλεις των ανατολικών περιφερειακών ενοτήτων της περιφέρειας της Δυτικής Μακεδονίας, όπως η Φλώρινα, το Αμύνταιο, η Πτολεμαΐδα και η Κοζάνη, με τον κύριο αυτοκινητόδρομο της Εγνατίας Οδού στον Α/Κ Κοζάνης. Ο αυτοκινητόδρομος συμπίπτει με τη διαδρομή της Εθνική Οδού 3. 

Αποτελεί μία από της κύριες πύλες εισόδου της Ελλάδας από τη Βόρεια Μακεδονία, αφού στο βόρειο τμήμα του καταλήγει στη συνοριακή διάβαση της Νίκης.

Διαδρομή 
Ο Αυτοκινητόδρομος 27 περνάει πλησίον των εξής πόλεων:

Νίκη (βόρειο τέρμα - σύνορα με Βόρεια Μακεδονία)
Φλώρινα
Βεύη (οδός ταχείας κυκλοφορίας)
Αμύνταιο (οδός ταχείας κυκλοφορίας)
Φιλώτας (οδός ταχείας κυκλοφορίας)
Πτολεμαΐδα
Κοζάνη (νότιο τέρμα - σύνδεση με Εγνατία Οδό)

Κατασκευή και λειτουργία 
Επί του παρόντος είναι ολοκληρωμένο ως αυτοκινητόδρομος δύο λωρίδων κυκλοφορίας ανά κατεύθυνση το τμήμα Κοζάνη - Πτολεμαΐδα και το τμήμα Φλώρινα - Νίκη, το οποίο κατασκευαζόταν από το 2012 και παραδόθηκε στην κυκλοφορία στις 20 Μαΐου 2016. 

Το τμήμα που απομένει, από την Πτολεμαΐδα μέχρι την Φλώρινα, βρίσκεται σε φάση μελέτης η οποία αναμενόταν να ολοκληρωθεί το 2019 και το τμήμα να κατασκευαστεί σε επόμενη φάση του έργου. Ωστόσο, στις αρχές του 2020 έγινε γνωστό ότι για το υποτμήμα Ξινό Νερό–Αμμοχώρι απορρίφθηκε ο εναλλακτικός σχεδιασμός που είχε προτείνει η Εγνατία Οδός Α.Ε. και προέβλεπε νέα χάραξη, παράλληλη με την αρχική που όμως θα διερχόταν από δασοσκεπείς εκτάσεις του Βέρνου. Η υλοποίηση της εναλλακτικής αυτής χάραξης θεωρήθηκε ότι θα προκαλούσε σημαντικές καθυστερήσεις και αδυναμία χρηματοδότησης του έργου από το 6ο ΕΣΠΑ, οπότε αποφασίστηκε να συνεχιστεί η εκπόνηση των μελετών για την χάραξη του άξονα που θα διέρχεται από τις παρυφές του ορυχείου και θα καταλήγει στη διασταύρωση Αμμοχωρίου. Η δημοπράτηση του έργου θα πραγματοποιηθεί έως το 2022.

Κατάλογος κόμβων 

''Πηγή: Ιστοσελίδα Motorway exit list

Παραπομπές

Εξωτερικοί σύνδεσμοι 
 Ιστοσ. Εγνατίας Οδού ΑΕ, Ο Κάθετος Άξονας Φλώρινα - Νίκη 
 Ιστοσ. Εγνατίας Οδού ΑΕ, Χάρτης: Φλώρινα - Νίκη 
 Ιστοσ. Openstreetmap, Χάρτες OpenStreetMap

Αυτοκινητόδρομοι της Ελλάδας
Δρόμοι στη Δυτική Μακεδονία
Λαϊκό Κόμμα για την Ελευθερία και τη Δημοκρατία

Το Λαϊκό Κόμμα για την Ελευθερία και τη Δημοκρατία (ολλ. Volkspartij voor Vrijheid en Democratie, VVD) είναι Ολλανδικό συντηρητικό-φιλελεύθερο κόμμα. 

Το κόμμα υποστηρίζει τις ιδιωτικές επιχειρήσεις και είναι οικονομικά φιλελεύθερο. Αφού δημιουργήθηκε η τέταρτη κυβέρνηση του Γιαν Πέτερ Μπαλκενέντε, το Λαϊκό Κόμμα για την Ελευθερία και τη Δημοκρατία ήταν το δεύτερο μεγαλύτερο κόμμα της αντιπολίτευσης. Μετά τις εκλογές του 2010 το κόμμα κατέλαβε τον μεγαλύτερο αριθμό ψήφων και 31 από τις συνολικά 150 έδρες της Ολλανδικής Βουλής των Αντιπροσώπων. Ηγείται αυτή τη στιγμή κυβέρνηση συνασπισμού μαζί με την Χριστιανοδημοκρατική Έκκληση υπό την ηγεσία του αρχηγού του κόμματος Μαρκ Ρούτε. Ο Μαρκ Ρούτε είναι ηγέτης του κόμματος από τις 31 Μαΐου 2006. 

Η κυβέρνηση Ρούτε έχει στηριχτεί από το ακροδεξιό Κόμμα για την Ελευθερία του Γκερτ Βίλντερς, αλλά η πλειοψηφία της βουλής τέθηκε σε κίνδυνο όταν το τελευταίο αρνήθηκε να στηρίξει τα μέτρα λιτότητας σχετικά με την Ευρωπαϊκή κρίση χρέους. Μετά τις εκλογές του 2012, το κόμμα σημείωσε αύξηση στον αριθμό των εδρών του κατά 10 έδρες και σχημάτισε κυβέρνηση συνεργασίας μαζί με το Εργατικό Κόμμα.

Έδρες σε κοινοβούλια 

Ολλανδικά πολιτικά κόμματα
Φιλελεύθερα-Συντηρητικά κόμματα
Τσονγκτσίνγκ

Η Τσονγκτσίνγκ ή Τσοντσίν (απλουστευμένα κινέζικα : 重庆 παραδοσιακά κινέζικα : 重庆, Ουέιντ-Τζάιλς: Chungking, πινγίν: Chongqing) είναι μεγάλη πόλη στην νοτιοδυτική Κίνα και μία από τις πέντε εθνικές κεντρικές πόλεις στη Λαϊκή Δημοκρατία της Κίνας. Αποτελεί την μεγαλύτερη και πιο πολυπληθή πόλη στον κόσμο. Διοικητικά, είναι ένας από τους τέσσερις άμεσα ελεγχόμενους δήμους της ΛΔΚ (οι άλλοι τρεις είναι το Πεκίνο, Σαγκάη και Τιεντζίν), και η μόνη στην ενδοχώρα της Κίνας. 

Ο δήμος δημιουργήθηκε στις 14 Μαρτίου 1997, διαδεχόμενος την υποεπαρχιακή πόλη διοίκησης που ήταν μέρος της επαρχίας Σετσουάν. Σύμφωνα με στατιστικές για τον Νοέμβριο του 2010, ο δήμος είχε έναν πληθυσμό 28.846.200. Αποτελείται από 19 διαμερίσματα, 15 νομούς και 4 αυτόνομες επαρχίες.

Η επίσημη συντομογραφία της πόλης, 渝 (YU), εγκρίθηκε από το Συμβούλιο της Επικρατείας στις 18 Απριλίου 1997. Η Τσοντσίν ήταν επίσης ένας δήμος της Λαϊκής Δημοκρατίας της Κίνας διοίκησης, που χρησίμευσε ως πρωτεύουσα του πολέμου κατά τη διάρκεια του Δεύτερου Σινο-ιαπωνικού Πολέμου (1937-1945). Η συντετμημένη ονομασία του προέρχεται από την παλιά ονομασία του μέρους του ποταμού Τζιαλίνγκ που περνά μέσα από την Τσοντσίν και τροφοδοτεί τον ποταμό Γιανγκτσέ.

Η Τσοντσίν έχει μια σημαντική ιστορία και πολιτισμό και είναι το οικονομικό κέντρο της λεκάνης του ποταμού Γιανγκτσέ. Πρόκειται για το μεγαλύτερο κέντρο παραγωγής και συγκοινωνιακό κόμβο στην νοτιοδυτική Κίνα.

Εξωτερικοί σύνδεσμοι 

 Επίσημη ιστοσελίδα της Τσονγτσίνγκ
 https://web.archive.org/web/20120220004623/http://news.kathimerini.gr/4dcgi/_w_articles_world_2_17/03/2006_177599

Πόλεις της Κίνας
PetroChina

Η PetroChina Company ( SEHK : 0857 , SSE : 601857 , NYSE : PTR ) είναι κινεζική εταιρεία πετρελαίου που ιδρύθηκε το 1999 και είναι η εισηγμένη θυγατρική της κρατικής China National Petroleum Corporation (CNPC), που εδρεύει στην γειτονιά Dongcheng του Πεκίνου. Πρόκειται για την μεγαλύτερη εταιρεία πετρελαίου της Κίνας. Ο τζίρος της για το 2010 ήταν  $221 δις. Σύμφωνα με το Forbes, το 2009 ήταν η 6η κορυφαία δημόσια εταιρία στον κόσμο.

Στις αρχές του Μαΐου του 2007, η εταιρεία ανακοίνωσε ότι διέθετε τα μεγαλύτερα αποθέματα πετρελαίου της Κίνας που βρίσκονται στην βορειοανατολική ακτή της χώρας, σε ένα κοίτασμα πετρελαίου που ονομάζεται Τζιντόνγκ Νανπού στον κόλπο Μποχάι. Τον Μάιο του 2008, ωστόσο, οι προσδοκίες είχαν μειωθεί.

Εξωτερικοί σύνδεσμοι

Επίσημη σελίδα  

Επιχειρήσεις της Κίνας
Στέφανος, εκλεγμένος Πάπας

Ο Στέφανος (μερικές φορές γνωστός ως Στέφανος Β΄, 23 Μαρτίου 752 – 26 Μαρτίου 752) εξελέγη Πάπας αλλά ποτέ δεν ανέλαβε το αξίωμά του: Πέθανε τρεις ημέρες μετά την εκλογή του και δεν χειροτονήθηκε ποτέ στο αξίωμα του Πάπα. Μερικές λίστες ακόμη περιλαμβάνουν το όνομά του. Το Βατικανό ενέκρινε την πρόσθεσή του στη λίστα των Παπών το 16ο αιώνα, αλλά αφαιρέθηκε το 1961. Δεν θεωρείται πλέον Πάπας από την Καθολική Εκκλησία.

Πάπες
Ηρακλής και Τήλεφος (Αρχαιολογικό μουσείο Νάπολης)

Ο Ηρακλής και Τήλεφος είναι πολύχρωμη τοιχογραφία που φιλοξενείται σήμερα στο Εθνικό Αρχαιολογικό Μουσείο της Νάπολι.

Περιγραφή
Εικονίζει σκηνή από την Ελληνική μυθολογία. Ο Ηρακλής επισκέπτεται την Νύμφη Αρκαδία που επιβλέπει τον βρεφικό Τήλεφο που τον θηλάζει μια ελαφίνα. Ο αετός και το λιοντάρι είναι σύμβολα της ισχύος, ενώ ο σάτυρος είναι βουκολικό σύμβολο. Η Αρκαδία εικονίζεται ως Απόλλων ή Διόνυσος της ζωφόρου του Παρθενώνος ή ως Ασκληπιός των αναγλύφων της Επιδαύρου.

Πηγές

 

Εκθέματα στο Εθνικό Αρχαιολογικό Μουσείο της Νάπολι
Hasta siempre, Comandante

Hasta siempre, Comandante (Ισπανικά: Εις τους αιώνες, Αντισυνταγματάρχη) είναι ο τίτλος τραγουδιού του Κουβανού συνθέτη Κάρλος Πουέμπλα του 1965. Είναι επίσης γνωστό απλά ως Haste siempre, ενώ στα ελληνικά ο τίτλος του τραγουδιού έχει αποδοθεί ως Πυξίδα μέσα στο χρόνο ή απλά Τσε Γκεβάρα.

Ιστορική αναδρομή 
Τον Απρίλιο του 1965 ο Τσε Γκεβάρα εγκατέλειψε την Κούβα και πήγε στο Κογκό για να ανάψει εκεί και μετά στην Βολιβία την επανάσταση. Έπεσε χωρίς να επιστρέψει ξανά στην πατρίδα του. Στις 3 Οκτωβρίου ο Κάστρο αποκάλυψε την τελευταία επιστολή του Τσε προς τον λαό της Κούβας. Ο Κάρλος Πουέμπλα τότε ως φόρο τιμής προς τον μεγάλο σύντροφο έγραψε το τραγούδι αυτό, που έγινε δημοφιλές σε όλη την υφήλιο. Μεταφράστηκε σε πολλές γλώσσες και ερμηνεύτηκε από τους καλύτερους και δημοφιλέστερους τραγουδιστές.

Στίχοι 

Ο τίτλος του τραγουδιού απαντάει στην εκφώνηση του Τσε: «¡Hasta la Victoria siempre!» (έως τη νίκη σύντροφοι!). Ο Πουέμπλας απαντάει «Εις τους αιώνες, Αντισυνταγματάρχη!». Το τραγούδι ετούτο συνοψίζει τις σημαντικότερες στιγμές της Επανάστασης της Κούβας και τιμάει τον Γκεβάρα για την πολύτιμη συνεισφορά του στον απελευθερωτικό αγώνα.

Ερμηνείες και Μεταφράσεις 
Πάνω από 200 ερμηνείες και μεταφράσεις κυκλοφορούν. Το τραγούδησαν οι Ρόμπερτ Γουάιατ, Σίλβιο Ροντρίγκεζ, Μαρία Φαραντούρη, Βασίλης Παπακωνσταντίνου, Βολφ Μπίερμανν, Γιώργος Νταλάρας, Σωκράτης Μάλαμας, Γιάν Γκάρμπαρεκ, Τζιοβάνι Μιριμπάσσι, Αλ Ντι Μέολα, Μόζεν Νάμγιο, Ναταλί Καρντόν και Enrique Bunbury.

Παραπομπές

Εξωτερικοί σύνδεσμοι 
 All versions of Some musics

Μουσική στην Κούβα
Τραγούδια του 1965
Τζανφράνκο Σανγκουινέττι

Ο Τζανφράνκο Σανγκουινέττι (ιταλικά: Gianfranco Sanguinetti) υπήρξε Ιταλός αντικαθεστωτικός διανοούμενος και μέλος της Καταστασιακής Διεθνούς.

Βιογραφία 
Απελάθηκε από τη Γαλλία το 1971 και μετοίκησε στην Ιταλία. Μαζί με τον Γκυ Ντεμπόρ ήταν τα δύο εναπομείναντα μέλη της Καταστασιακής Διεθνούς. Συνέχισαν όμως να συνεργάζονται και να εκδίδουν επαναστατικές προκηρύξεις. Το 1975 έστειλαν τη δημοσίευσή τους στα 520 σημαντικότερα μέλη της Ιταλικής κοινότητας.

Συγγράμματα 
 The Real Report on the Last Chance to Save Capitalism in Italy (1975)
 On Terrorism and the State (1979)
 Remedy to Everything (1980)

Πηγές 
 Éditions Champ Libre, Correspondance, volume 2, éditions Champ Libre, 1981
 Guy Debord, Correspondance, volumes 4 et 5, Fayard
 Christophe Bourseiller, Histoire générale de l'ultra-gauche, Denoël, ISBN 2-207-25163-2

Εξωτερικοί σύνδεσμοι 

 Gianfranco Sanguinetti: Texts in translation by Not Bored!

Ιταλοί φιλόσοφοι
Φιλόσοφοι του 20ού αιώνα
Ταμτάκος, ο ηλεκτρονικός γύφτος

Το Ταμτάκος, ο ηλεκτρονικός γύφτος είναι ελληνική κωμική βιντεοταινία του 1987. Σκηνοθέτης είναι ο Τάκης Βουγιουκλάκης και το σενάριο το έγραψε ο Γιώργος Μυλωνάς. Πρωταγωνιστεί ο Μιχάλης Μόσιος.

Πλοκή 

Ο Ταμπάκος από έμπορος χαλιών έχει ανοίξει εμπόριο κομπιούτερ. Ενώ οι δουλειές είναι δύσκολες, η αρραβωνιαστικιά του ζητάει επίμονα να παντρευτούν και έχει και έναν γαμπρό, τον Αντώνη, που είναι μονίμως άφραγκος και θέλει λεφτά για τον ιππόδρομο. Ο Ταμτάκος βάζει ενέχυρο το σπίτι της μάνας του. Την ημέρα που παίρνει τα λεφτά από την τράπεζα, πέφτει θύμα διάρρηξης. Ο αδερφός του, ο Αστραπόγιαννος, πιάνει τους διαρρήκτες στα πράσα, έρχεται και η αστυνομία, οι κλέφτες διαφεύγουν και τα λεφτά μένουν απαρατήρητα στο φορτηγάκι του Ταμτάκου.

Διανομή 

 Μιχάλης Μόσιος - Ταμτάκος
 Λευτέρης Μελέτης - Αστραπόγιαννος
 Βίλμα Τσακίρη - Μάγδα
 Έφη Θεοχάρη - Λένα
 Δήμητρα Νομικού - Άννα
 Δημήτρης Ιωακειμίδης - Αντώνης
 Δημήτρης Μπάνος - διευθυντής τράπεζας
 Αθηνά Μερτύρη - μητέρα Ταμτάκου
 Αλέκος Μαυρίδης - τοκογλύφος
 Θανάσης Παναγόπουλος - πελάτης

Παραγωγή 
Περιέχονται σκηνές από την περιοχή Άνω Καλαμάκι. 

Η ταινία κυκλοφόρησε και με τη μορφή DVD στις 9 Νοεμβρίου 2007.

Παραπομπές

Εξωτερικοί σύνδεσμοι 
 Ταμτάκος, ο ηλεκτρονικός γύφτος στο Cine.gr

Ελληνικές ταινίες
Ταινίες του 1987
Ελληνόφωνες ταινίες
Ταινίες που κυκλοφόρησαν κατευθείαν σε βίντεο
Ελληνικές κωμικές ταινίες
Ταινίες σε σκηνοθεσία Τάκη Βουγιουκλάκη
Ταινίες γυρισμένες στην Ελλάδα
Ταινίες σε παραγωγή Γιώργου Καραγιάννη
Ταινίες σε σενάριο Γιώργου Μυλωνά
Ρουμελί Ρεθύμνου

Το Ρουμελί (επίσημο: η Ρουμελή) είναι χωριό και έδρα ομώνυμης Κοινότητος του Δήμου Μυλοποτάμου στην Περιφερειακή Ενότητα Ρεθύμης της Κρήτης. Βρίσκεται σε υψόμετρο 60 μ. και η απόστασή του από το Ρέθυμνο είναι 23 χλμ.

Στο χωριό λειτουργεί Δημοτικό Σχολείο και δραστηριοποιείται εκπολιτιστικός σύλλογος. Ο Σύλλογος Φίλων Σωστής Διατροφής με έδρα τη Σπάρτη, που έχει στόχο την προαγωγή των καλών διατροφικών συνηθειών, έχει παράρτημα στο χωριό..

Κοινότητα Ρουμελής 
Περιλαμβάνοντας μόνον την έδρα της, η Κοινότητα Ρουμελής έχει 519 κατοίκους, σύμφωνα με την απογραφή του 2011.

Η Κοινότητα εκπροσωπείται από πενταμελές συμβούλιο με επικεφαλής τον Πρόεδρο κ. Ανδρέα Μαραγκουσάκη.

Κοινοτάρχες Ρουμελής 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Ρουμελής

Ονομασία 
Μια από τις εκδοχές για την προέλευση της ονομασίας του χωριού, κάνει λόγο για το μέλι (ότι έρρεε μέλι) εξ ου και το όνομα Ρου(ς) + Μέλι .

Απογραφές

Παραπομπές 

Χωριά του νομού Ρεθύμνης
Δήμος Μυλοπόταμου
Γιάκομπ Μποργκ

Ο Γιάκομπ Μποργκ (γεννηθείς 26 Οκτωβρίου 1979) είναι διεθνής ποδοσφαιριστής από τα Νησιά Φερόες που παίζει στην Β36 Τόρσχαβν. Αγωνίζεται είτε ως μέσος είτε ως επιθετικός.

Καριέρα 
Έκανε το ντεμπούτο του με την Β36 Τόρσχαβν το 1996. Το γκολ του προκάλεσαν το ενδιαφέρον της Λίβερπουλ και της Watford F.C.. Τελικά υπέγραψε στη δανέζικη Odense BK, όπου παρέμεινε μόλις ένα έτος, επιστρέφοντας στην πατρίδα του. Ήταν πρώτος σκόρερ στο πρωτάθλημα της χώρας του το 1998 και το 1999.

Το 2006 βραυβέτηκε ως ποδοσφαιριστής της χρονιάς στα Νησιά Φερόε.

Διεθνής καριέρα 
Έκανε το ντεμπούτο του στην Εθνική Νήσοι Φερόε τον Αύγουστο του 1998 στα προκριματικά του Euro 2000 με αντίπαλο τη Βοσνία. Έχει 52 συμμετοχές με το αντιπροσωπευτικό συγκρότημα της χώρας του και έχει σκοράρει 2 γκολ. Ανακοίνωσε την αποχώρηση του από την Εθνική ομάδα τον Ιούλιο του 2010 και έκανε την τελική του εμφάνιση με αντίπαλο την Εσθονία τον Αύγουστο του 2010. Ωστόσο, το 2012 έθεσε τον εαυτό του στη διάθεση της Εθνικής.

Τα δύο γκολ με το εθνόσημο στη φανέλα τα πέτυχε στις 27 Απριλίου 2003 σε φιλικό με αντίπαλο το Καζακστάν και στις 18 Αυγούστου 2004 σε φιλικό με αντίπαλο τη Μάλτα.

Εξωτερικοί σύνδεσμοι 

 Profile at Odense BK
 Profile at HB Torshavn
 Faroe Islands - Record International Players - RSSSF
 Faroe Islands - List of topscorers - RSSSF
 http://www.soccerandequipment.com/player-of-the-year-2006-faroe-islands.html
 http://www.national-football-teams.com/v2/player.php?id=2353

Επιθετικοί ποδοσφαιριστές
Μέσοι ποδοσφαιριστές
Ποδοσφαιριστές Εθνικής Νήσων Φερόε
Ποδοσφαιριστές των Νήσων Φερόε
Ποδοσφαιριστές Β36 Τόρσχαβν
Ποδοσφαιριστές Χάβναρ Μπόλτφελαγκ
Εργατικό Κόμμα (Ολλανδία)

Το Εργατικό Κόμμα (ολλ. Partij van de Arbeid, PvdA) είναι ολλανδικό σοσιαλδημοκρατικό κόμμα. Από τις εκλογές του 2003, το κόμμα έγινε το δεύτερο μεγαλύτερο της Βουλής των Αντιπροσώπων. Συμμετείχε στην κυβέρνηση Μπαλκενέντε μετά τις 22 Φεβρουαρίου 2007. Στις 20 Φεβρουαρίου 2010, το κόμμα αποσύρθηκε από την κυβέρνηση μετά από αντιδράσεις σχετικά με τον ρόλο του κόμματος στο Αφγανιστάν, όπου και οδήγησαν σε εκλογές το ίδιο έτος. Το κόμμα συμμετέχει στην κυβέρνηση του Μαρκ Ρούτε ύστερα από τις εκλογές του 2012.

Συμμετοχή σε κοινοβούλια 

Ολλανδικά πολιτικά κόμματα
Εργατικά κόμματα
Σοσιαλδημοκρατικά κόμματα
Κόμμα για την Ελευθερία

Το Κόμμα για την Ελευθερία (ολλ. Partij voor de Vrijheid, PVV) είναι ολλανδικό πολιτικό κόμμα. Χαρακτηρίζεται ως δεξιό έως ακροδεξιό. Ιδρύθηκε το 2006 από τον Γκερτ Βίλντερς, ο οποίος αποσπάστηκε από το Λαϊκό Κόμμα για την Ελευθερία και τη Δημοκρατία. Στις εκλογές του 2006, το κόμμα κέρδισε εννέα έδρες στη Βουλή των Αντιπροσώπων της Ολλανδίας και έγινε το πέμπτο μεγαλύτερο κόμμα. Στις Ευρωεκλογές του 2009, το κόμμα ήρθε δεύτερο και κέρδισε 4 από τις 25 έδρες που αντιστοιχούν στην Ολλανδία για το Ευρωπαϊκό Κοινοβούλιο. Στις εκλογές του 2010, το κόμμα ήρθε τρίτο, κερδίζοντας 24 έδρες στο κοινοβούλιο. Μετά τις εκλογές, το κόμμα στήριξε την κυβέρνηση του Μαρκ Ρούτε, αλλά απέσυρε την υποστήριξή του τον Απρίλιο του 2012 εξαιτίας διαφωνιών στις περικοπές στον προϋπολογισμό του κράτους. 

Διατηρεί ισχυρή στάση σχετικά με την πολιτιστική αφομοίωση των μεταναστών στην ολλανδική κοινωνία. Το κόμμα αποστασιοποιείται από τα ήδη υπάρχοντα κεντροδεξιά κόμματα (όπως το Λαϊκό Κόμμα για την Ελευθερία και τη Δημοκρατία). Επίσης, το κόμμα παραμένει σταθερά ευρωσκεπτικιστικό.

Έδρες σε κοινοβούλια 

Ολλανδικά πολιτικά κόμματα
Φιλελεύθερα-Συντηρητικά κόμματα
Εθνικιστικά κόμματα
Ευρωσκεπτικιστικά κόμματα
Γιάκουμπ Μπουαστσικόφσκι

Ο Γιάκουμπ Μπλασικόφσκι (Πολωνικά: Jakub Błaszczykowski, Τρισκολάσι, 14 Δεκεμβρίου 1985) είναι Πολωνός διεθνής ποδοσφαιριστής που αγωνίζεται στην γερμανική Μπουντεσλίγκα με της Μπορούσια Ντόρτμουντ και στην Εθνική Πολωνίας. Θεωρείται ένας από τους καλύτερους Πολωνούς ποδοσφαιριστές όλων των εποχών.

Τίτλοι 

 Πρωταθλητής Πολωνίας : (1) 2005
 Πρωταθλητής Γερμανίας : (2) 2011, 2012
 Κύπελλο Γερμανίας : (1) 2012

Παραπομπές

Εξωτερικοί σύνδεσμοι 
 Γιάκουμπ Μπλασικόφσκι στο 90minut.πλ

Πολωνοί ποδοσφαιριστές
Ποδοσφαιριστές Μπορούσια Ντόρτμουντ
Ποδοσφαιριστές Εθνικής Πολωνίας
Μέσοι ποδοσφαιριστές
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Μπούντεσλιγκα
Ποδοσφαιριστές Βίσλα Κρακοβίας
Ποδοσφαιριστές Εθνικής Πολωνίας Κ21
Ποδοσφαιριστές Εθνικής Πολωνίας Κ19
Ποδοσφαιριστές Εθνικής Πολωνίας Β
Ποδοσφαιριστές Εκστρακλάσα
Ποδοσφαιριστές Παγκοσμίου Κυπέλλου 2018
Ποδοσφαιριστές Ευρωπαϊκού Πρωταθλήματος 2016
FIFA Century Club
Σταυροφορία της Βάρνας

Η Σταυροφορία της Βάρνας έγινε από τον Βασιλιά της Πολωνίας και της Ουγγαρίας Βλαντισλάβ Γ' της Βάρνας και τον βοεβόδα της Τρανσυλβανίας Ιωάννη Ουνυάδη τον Οκτώβριο του 1443 . Κατόρθωσαν να απελευθερώσουν σημαντικά εδάφη . Τον Νοέμβριο του1444 όμως, ενωμένα χριστιανικά στρατεύματα υπό τη στρατιωτική διοίκηση του βασιλιά των Πολωνών Βλάντισλαβ Γ' και του Ούγγρου βοεβόδα της Τρανσυλβανίας Ιωάννη Ουνυάδη ενεπλάκησαν σε μοιραία και καταστροφική σύγκρουση με τις δυνάμεις του Οθωμανού σουλτάνου Μουράτ Β' στη Βάρνα της Ανατολικής Βουλγαρίας.

Ο μεικτός χριστιανικός στρατός, που συνίστατο κυρίως από ουγγρικές και πολωνικές δυνάμεις, μαζί με Βοημούς, Κροάτες, Βούλγαρους, Ρουμάνους, Παπικούς και Τεύτονες ιππότες, ήταν ελλιπώς εξοπλισμένος δεν είχε σχεδόν καθόλου πεζικό, εκτός από 100 έως 300 Βοημούς μισθοφόρους τυφεκιοφόρους και αποτελείτο κυρίως από βαρύ ιππικό. Η στρατιωτική βοήθεια των Βυζαντινών, μέσα στην οποία περιλαμβανόταν και η χιλιαρχία του Γεωργίου Λάσκαρη, δεν πρόλαβε να φτάσει.

Η μάχη δόθηκε στις 10 Νοεμβρίου του 1444. Οι 30.000 Σταυροφόροι συνετρίβησαν από τους 60.000 Οθωμανούς του σουλτάνου Μουράτ Β'. Οι μισοί στρατιώτες του ενωμένου χριστιανικού στρατού σκοτώθηκαν, ενώ στο πεδίο της μάχης έπεσε και ο βασιλιάς των Πολωνών Βλάντισλαβ Γ', στον οποίο ο βουλγαρικός λαός έδωσε το επωνύμιο ''της Βάρνας'', σε ένδειξη ευγνωμοσύνης για την ηρωική του προσπάθεια να ανακόψει την προέλαση των Οθωμανών.

Όταν οι Βυζαντινοί πληροφορήθηκαν από έντρομους ταχυδρόμους την κατά κράτος συντριβή των χριστιανικών δυνάμεων από τον σουλτάνο Μουράτ Β', θεωρώντας μάταιη κάθε περαιτέρω ενέργεια, πήραν το δρόμο της επιστροφής.

Οι δυτικοί όμως, άρχισαν νέες Σταυροφορίες, αυτή τη φορά όμως στην Βόρεια Ευρώπη, τις λεγόμενες Βόρειες Σταυροφορίες.
Αντώνιος Γ. Μπετεινάκης

Ο Αντώνιος Γ. Μπετεινάκης (7 Ιουνίου 1886 - 27 Οκτωβρίου 1943) ήταν Συνταγματάρχης Πεζικού, ο οποίος εκτελέστηκε από τους Γερμανούς στην Αγυιά Χανίων  στις 27 Οκτωβρίου 1943.

Βιογραφία

Ο Αντώνιος Γ. Μπετεινάκης γεννήθηκε στις Αρχάνες Ηρακλείου Κρήτης στις 7 Ιουνίου του 1886. Με την ίδρυση της Kρητικής Πολιτείας (1898-1913) βρίσκουν τον Αντώνιο Μπετεινάκη να έχει τελειώσει την τετρατάξια Δημοτική Σχολή Αρρένων Αρχανών. Συνεχίζει τις σπουδές του και εισάγεται στο νεοϊδρυμένο τότε στις Αρχάνες Τριτάξιο Ελληνικό Σχολείο και με την αποφοίτησή του από το Γυμνάσιο Ηρακλείου μπαίνει και φοιτά στο διδασκαλείο Ηρακλείου, παίρνει πτυχίο και είναι έτοιμος να προσφέρει υπηρεσίες στη στοιχειώδη εκπαίδευση των παιδιών της Κρήτης. Το 1907 που ιδρύεται η Κρητική Πολιτοφυλακή, σε ήλικία 21 έτους κατατάσσεται και υπηρετεί την θητεία του για ένα έτος.Απολύεται το 1908 με τον βαθμό του δεκανέα.
Σώματα Κρητών εθελοντών στα οποία συμμετείχε και Μπετινάκης έλαβαν μέρος το 1912 - 1913 στην πολιορκεία του Μπιζανίου από την έναρξη του Ελληνοτουρκικού Πολέμου μέχρι το τέλος του. Συγκεκριμένα με το βαθμό του Λοχία πήρε μέρος στις μάχες κατά των Τούρκων στο Τσαγκαρόπουλο, στα Πέντε Πηγάδια, στην κατάληψη του χωριού Βαρλάμ, στη Μάχη των Πεστών, στις μάχες περί την στενωπό Φουάτ Μπέη, στη Μάχη της Αετορράχης, στις πολιορκητικές επιχειρήσεις γύρω από το Μπιζάνι και στην καταδίωξη των Τούρκων προς το Αργυρόκαστρο. Πριν την πτώση του Μπιζανίου του ανετέθη η επικίνδυνη αποστολή μεταφοράς επιστολής του τότε Διαδόχου Κωνσταντίνου ΙΒ΄ προορισμένη για τον Τούρκο Στρατηγό Εσσάτ Πασσά σαν πολεμικός κήρυκας στις γραμμές των τουρκικών προφυλακών. Αποστολής επικίνδυνης, που απαιτούσε αρκετή τόλμη και θάρρος, στην αποστολή αυτή τον συνόδευε, διερμηνέας και σαλπιγκτής ο οποίος σάλπιζε το παύσατε πυρ συνεχώς.

Έλαβε επίσης μέρος στον Β΄ Βαλκανικό Πόλεμο και Α΄ Ευρωπαϊκό πόλεμο  1917-1919, στη Μικρασιατική Εκστρατεία και τέλος στην Μάχη της Κρήτης 20-30 Μαΐου 1941. Το 1943 τον εξετέλεσαν οι Γερμανοί στην Αγυιά Νομού Χανίων στις 27 Οκτωβρίου 1943, γιά συμμετοχή του στη Εθνική Αντίσταση.
Μιχάλης Μόσιος

Ο Μιχάλης Μόσιος (Θεσσαλονίκη 10 Μαρτίου 1947) είναι Έλληνας ηθοποιός του θεάτρου και του κινηματογράφου.

Βιογραφία 
Δημιούργησε στο θέατρο τον χαρακτήρα του γύφτου "Ταμτάκου", χαρακτήρας που τον καθιέρωσε και στον κινηματογράφο μέσα από μια σειρά ταινιών. Ξεκίνησε την καριέρα του στον κινηματογράφο το 1972 με το έργο Αν ήμουν πλούσιος.

Έπαιξε σε πάνω από πέντε τηλεοπτικές σειρές της ΕΡΤ και της ΥΕΝΕΔ, έχει πρωταγωνιστήσει σε εννέα ελληνικές κινηματογραφικές ταινίες, ενώ δεκατρία άλλα έργα του έχουν κυκλοφορήσει σε βιντεοκασέτες, και έχει παίξει σε πολλές θεατρικές παραστάσεις. Μέσα από την δημιουργία του αυθόρμητου και σατιρικού "Ταμτάκου" γνωρίστηκε και αγαπήθηκε από τον κόσμο.

Κρατικό Θέατρο Βορείου Ελλάδος 
Ξεκίνησε τα πρώτα βήματα στο ελληνικό θέατρο στην Θεσσαλονίκη και στο Κρατικό Θέατρο Βορείου Ελλάδος. Την περίοδο 1969-1972 συμμετείχε σε παραστάσεις αρχαίων Ελλήνων και ξένων συγγραφέων, όπως "Πλούτος" του Αριστοφάνη, "Αγαμέμνων" του Αισχύλου, "Βάτραχοι" του Αριστοφάνη, "Αντιγόνη" του Σοφοκλή, "Μάκβεθ" του Ουίλιαμ Σαίξπιρ, "Φάουστ" του Γιόχαν Βόλφγκανγκ φον Γκαίτε, "Ένα Ονειρόδραμα" του Αυγούστου Στρίντμπεργκ, "Όνειρο Καλοκαιρινής Νύχτας" του Ουίλιαμ Σαίξπιρ, "Ερωτόκριτος" του Βιτσέντζου Κορνάρου, "Ο Βασιλικός" του Αντωνίου Μάτεση, "Το Ζευγάρωμα" του Γρηγόριου Ξενόπουλου, "Οι Πίθηκοι" του Γρηγόρη Βαφιά και "Γεωργάκης Ολύμπιος - Εμμανουήλ Παππάς - Οι ρίζες" των Γιώργου Κιτσόπουλου και Θάνου Κωτσόπουλου.

Έπειτα κατέβηκε στην Αθήνα, όπου συμμετείχε σε διάφορες παραστάσεις. Το 1972 συμμετείχε στην κινηματογραφική ταινία "Αν Ήμουν Πλούσιος" σε σκηνοθεσία του Στέλιου Τατασόπουλου και στην θεατρική παράσταση "Ριχάρδος Γ'" με τον Δημήτρη Χορν στο Δημοτικό Θέατρο Πειραιώς. Την χειμερινή περίοδο 1972-1973 εμφανίστηκε στο Μοντέρνο Θέατρο και στην παράσταση "Τα Πατατάκια" του Άρνολντ Ουέσκερ, το 1973 στο Θέατρο Μινώα στην παράσταση "Θέλω Έρωτα Όχι Πόλεμο", την περίοδο 1973-1974 συμμετείχε στην περιοδεία της παράστασης "Ο Σεΐχης Της Καβάλας" με την Ρένα Βλαχοπούλου, συνεργασία που ευδοκίμησε τα επόμενα έτη της μεταδικτατορικής Ελλάδας, όταν επέστρεψε στο Δημοτικό Θέατρο Πειραιώς και συμμετείχε την περίοδο 1974-1975 στην παράσταση "Παπαδόπουλος και Σία" και το 1975 στο ίδιο θέατρο στην παράσταση "Η Χαρτοπαίχτρα".

Παραπομπές

Πηγές 
 παρουσίαση του Μόσιου από το www.retrodb.gr

Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες άνδρες ηθοποιοί τηλεόρασης
Στιβ Μποργκ

Ο Στιβ Μποργκ (γεννηθείς στις 15 Μαΐου 1988) είναι διεθνής Μαλτέζος ποδοσφαιριστής, ο οποίος αγωνίζεται στη θέση του αμυντικού. Την περίοδο αυτή αγωνίζεται με την Βαλέτα ΦΚ και την Εθνική Μάλτας.

Καριέρα

Μόστα ΦΚ 
Το 2005 υπέγραψε με την μαλτέζικη Μόστα ΦΚ. Αγωνίστηκε με την ομάδα αυτή μέχρι το 2009.

Βαλέτα ΦΚ 
Το 2009 υπέγραψε συμβόλαιο συνεργασίας με έναν από τους πιο πετυχημένους συλλόγους της Μάλτας, την Βαλέτα ΦΚ.

Τίτλοι 
 Πρωτάθλημα Μάλτας 2010-11 
 Κύπελλο Μάλτας 2009-10 
 Σουπερ Καπ Μάλτας 2010-11, 2011-12

Διεθνής καριέρα 
Τον Οκτώβριο του 2011 πραγματοποίησε το ντεμπούτο του με την Εθνική Μάλτας στα πλαίσια αναμέτρησης για τα προκριματικά του Euro 2012 απέναντι στην Λετονία και τέσσερις μέρες αργότερα αγωνίστηκε στον αγώνα της χώρας του απέναντι στο Ισραήλ. Το 2012 είχε μέχρι τον Αύγουστο 3 συμμετοχές.

Πηγές 

 http://www.national-football-teams.com/v2/player.php?id=48017
 http://www.worldfootball.net/spieler_profil/steve-borg

Αμυντικοί ποδοσφαιριστές
Ποδοσφαιριστές Εθνικής Μάλτας
Μαλτέζοι ποδοσφαιριστές
Ποδοσφαιριστές Βαλέτα ΦΚ
Ποδοσφαιριστές Μόστα ΦΚ
Ποδοσφαιριστές Α΄ κατηγορίας Κύπρου
Ποδοσφαιριστές Πρέμιερ Λιγκ Μάλτας
Λέαγρος (έφηβος)

Ο Λέαγρος ήταν αρχαίος Έλληνας έφηβος, που μνημονεύεται σε πολλές αφιερωματικές επιγραφές σε αρχαία ελληνικά αγγεία.

Βιογραφία
Η ζωή του τοποθετείται στα τέλη του 6ου - αρχές του 5ου αιώνα π.Χ. Τον εξυμνούν ο ζωγράφος Ευφρόνιος και οι καλλιτέχνες του Εργαστηρίου του Λεάγρου. Ο μαθητής του Ευφρόνιου, Σμίκρος, μας χάρισε μια αγγειογραφία που εικονίζει τον Λέαγρο. Μια άλλη απεικόνιση του Λεάγρου έχουμε από τον Ονήσιμο.

Συμβολισμός
Ο έφηβος Λέαγρος έγινε σύμβολο στην εποχή του. Αντικατόπτριζε έναν νέο τύπο ανθρώπου, που με την συναναστροφή του χάριζε το συναίσθημα της φροντίδας, της στοργής, της ανθρωπιάς, και της ανάπτυξης του πνεύματος.
Σούπερ Καπ Ισπανίας (ποδόσφαιρο ανδρών)

Το Σούπερ Καπ Ισπανίας (ισπανικά: Supercopa de España) είναι ποδοσφαιρική διοργάνωση της Ισπανίας στην οποία αγωνίζονται ο πρωταθλητής και ο κυπελλούχος της κάθε σεζόν. Η σημερινή διοργάνωση υπάρχει από το 1982, ωστόσο μεταξύ 1940 και 1953 έγιναν αρκετές διοργανώσεις παρόμοιου τύπου (ανάμεσα στον πρωταθλητή και στον κάτοχο του Κυπέλλου, το οποίο ονομαζόταν τότε Copa del Generalísimo). Το 1940 η διοργάνωση ονομαζόταν Copa de Campeones. Δεν ξαναπαίχτηκε ποτέ ως το 1945, όταν ο πρεσβευτής της Αργεντινής προσέφερε ένα τρόπαιο που ονομαζόταν Χρυσό Κύπελλο (Copa de Oro Argentina).

Το 1947 θεσμοθετήθηκε το Κύπελλο Εύας Περόν (Copa Eva Duarte de Perón), ως φόρος τιμής στον Πρόεδρο Περόν και στη σύζυγό του, Εβίτα.

Νικητές των τελικών

Copa Eva Duarte

Άλλοι πρόδρομοι του Supercopa

Τίτλοι ανά ομάδα Supercopa

Τίτλοι ανά ομάδα στο Copa Eva Duarte και στους προδρόμους του Supercopa

Σύνολο τίτλων ανά ομάδα

Σημειώσεις και παραπομπές

Σ
Υπουργείο Τουρισμού (Ελλάδα)

Για υπουργεία άλλων χωρών δείτε: Υπουργείο Τουρισμού (αποσαφήνιση)

Το Υπουργείο Τουρισμού είναι εθνικός φορέας ο οποίος προέκυψε μετά από πρωτοβουλία του Πρωθυπουργού Αλέξη Τσίπρα με την κατάργηση του Υπουργείου Οικονομίας, Ανάπτυξης και Τουρισμού.

Είναι το 17ο στη σειρά τάξης των Υπουργείων, σύμφωνα με απόφαση του Πρωθυπουργού. 

Από τις 31 Αυγούστου 2021 υπουργός είναι ο Βασίλης Κικίλιας.

Ιστορία 
 Στις 14 Μαρτίου 1989 με τον Ν. 1835/1989 συνεστήθη το Υπουργείο Τουρισμού.
 Στις 11 Οκτωβρίου 1991 με το Π.Δ. 417/1991, μετά από πρόταση του Πρωθυπουργού Κ. Μητσοτάκη, το Υπουργείο Τουρισμού καταργήθηκε και οι υπηρεσίες του μεταφέρθηκαν στο Υπουργείο Εθνικής Οικονομίας. 
 Στις 15 Νοεμβρίου 1993 με το Π.Δ. 459/1993, μετά από πρόταση του Πρωθυπουργού Α. Παπανδρέου, το Υπουργείο Τουρισμού ανασυστάθηκε με απόσπαση των υπηρεσιών του από το Υπουργείο Εθνικής Οικονομίας.
 Την 1η Φεβρουαρίου 1996 με το Π.Δ. 27/1996, μετά από πρόταση του Πρωθυπουργού Κ. Σημίτη, το Υπουργείο Τουρισμού συγχωνεύθηκε με τα Υπουργεία Βιομηχανίας, Ενέργειας και Τεχνολογίας και Εμπορίου στο Υπουργείο Ανάπτυξης.
 Στις 17 Μαρτίου 2004 με το Π.Δ. 122/2004, μετά από πρόταση του Πρωθυπουργού Κ. Καραμανλή, το Υπουργείο Τουρισμού ανασυστάθηκε με απόσπαση της Γενικής Γραμματείας Τουρισμού από το Υπουργείο Ανάπτυξης.
 Στις 11 Οκτωβρίου 2004 με τον Ν. 3270/2004 το Υπουργείο Τουρισμού μετονομάστηκε σε Υπουργείο Τουριστικής Ανάπτυξης.
 Στις 7 Οκτωβρίου 2009 με το Π.Δ. 186/2009, μετά από πρόταση του Πρωθυπουργού Γ. Παπανδρέου, τα Υπουργεία Τουριστικής Ανάπτυξης και Πολιτισμού συγχωνεύθηκαν στο Υπουργείο Πολιτισμού και Τουρισμού.
 Στις 21 Ιουνίου 2012 με το Π.Δ. 85/2012, μετά από πρόταση του Πρωθυπουργού Αντώνης Σαμαράς, συστάθηκε το Υπουργείο Τουρισμού από τις υπηρεσίες που ανήκαν στο πρώην Υπουργείο Τουριστικής Ανάπτυξης κατά τη συγχώνευση του τελευταίου με το Υπουργείο Πολιτισμού στο Υπουργείο Πολιτισμού και Τουρισμού.
 26 Ιανουαρίου 2015 με το Π.Δ 25/2015, μετά από πρόταση του Πρωθυπουργού Αλέξη Τσίπρα συγχωνεύθηκε το Υπουργείο Τουρισμού, με το Υπουργείο Ανάπτυξης και Ανταγωνιστικότητας, με το Υπουργείο Ναυτιλίας και Αιγαίου και το Υπουργείο Υποδομών, Μεταφορών και Δικτύων σε Υπουργείο Οικονομίας, Υποδομών, Ναυτιλίας και Τουρισμού
 Στις 4 Νοεμβρίου 2016 με το Π.Δ 123/2016, μετά την πρόταση του Πρωθυπουργού Αλέξη Τσίπρα συστάθηκε το Υπουργείο Τουρισμού από το σύνολο των Υπηρεσιών που ανήκαν στο Υπουργείο Οικονομίας, Ανάπτυξης και Τουρισμού.

Διατελέσαντες Υπουργοί

Υπουργείο Τουρισμού 1989-1991

Υπουργείο Τουρισμού 1993-1996

Υπουργείο Τουρισμού 2004

Υπουργείο Τουρισμού 2012-2015

Υπουργείο Τουρισμού 2016-

Γενικές Γραμματείες 
 Γενική Γραμματεία Τουρισμού
 Γενική Γραμματεία Τουριστικών Επενδύσεων

Εποπτευόμενοι Φορείς 
 Ελληνικός Οργανισμός Τουρισμού
 Ξενοδοχειακό Επιμελητήριο Ελλάδος

Παραπομπές

Τουρισμού
 
Υπουργεία Τουρισμού
Μάρκος Ιούλιος Φίλιππος Σεβήρος

Ο Μάρκος Ιούλιος Φίλιππος Σεβήρος, επίσης γνωστός ως Φίλιππος Β΄ ο Νεότερος, (238 - 249) ήταν ο γιος και κληρονόμος του Ρωμαίου αυτοκράτορα Φίλιππου Α' του Άραβα από τη σύζυγό του, Μαρκέλλα Οτασιλία. Είχε επίσης και μια αδερφή που ονομαζόταν Ιουλία Σεβήρα.

Όταν ο πατέρας του έγινε αυτοκράτορας το 244 διορίστηκε Καίσαρας. Το 247 έγινε αξιωματούχος και λίγο αργότερα Αύγουστος. 
Ο πατέρας του σκοτώθηκε, πολεμώντας τον στασιαστή Δέκιο το 249. Όταν η είδηση του θανάτου του πατέρα του έφτασε στη Ρώμη, δολοφονήθηκε από την Πραιτοριανή Αυλή στην αγκαλιά της μητέρας του στην ηλικία των έντεκα ετών.

Ρωμαίοι αξιωματούχοι
Τίβολι

Το Τίβολι (ιταλ. Tivoli, λατ. Tibur) είναι πόλη της επαρχίας Ρώμης.

Γεωγραφική θέση

Ιστορία

Δημογραφική εξέλιξη

Μνημεία και αξιοθέατα 
 Έπαυλη του Αδριανού
 Ναός της Εστίας

Εξωτερικοί σύνδεσμοι 
 Βιβλία για την ιστορία του Tivoli

Πόλεις του Λάτιου
Γρηγόρης Πολυχρονίδης

Ο Γρηγόρης Πολυχρονίδης είναι Έλληνας παραολυμπιονίκης στο Παραολυμπιακό άθλημα μπότσια.

Γεννήθηκε στις 13 Αυγούστου του 1981 στο Βατούμι της Γεωργίας και το 1989 ήρθε με την οικογένειά του στην Ελλάδα. Πάσχει από νωτιαία μυϊκή ατροφία (SMA III). Τελείωσε με άριστα το 12o Λύκειο Περιστερίου το 2001 και σπούδασε στο Τμήμα Λογιστικής και Χρηματοοικονομικής του Πανεπιστημίου Αθηνών. Εργάζεται στο Ελεγκτικό Συνέδριο.

Άρχισε να ασχολείται με το μπότσια το 2002. Προπονητής του είναι ο Γεώργιος Τζήμας. Έχει κερδίσει έντεκα χρυσά μετάλλια στην κατηγορία BC3 Ατομικό και οκτώ χρυσά και ένα αργυρό στην κατηγορία BC3 Ζεύγη στο Πανελλήνιο Πρωτάθλημα Μπότσια.

Στο Παγκόσμιο Πρωτάθλημα Μπότσια στη Βραζιλία το 2006 κέρδισε το ασημένιο μετάλλιο στην κατηγορία BC3 Ατομικό και δύο χρόνια αργότερα στους Παραολυμπιακούς Αγώνες του Πεκίνου ήταν και πάλι δεύτερος στην ίδια κατηγορία. Το 2009 κέρδισε το χρυσό μετάλλιο στο Πανευρωπαϊκό Πρωτάθλημα το 2009 στην Πορτογαλία στην κατηγορία BC3 Ατομικό και το χάλκινο στην κατηγορία BC3 Ζεύγη. Στο Παγκόσμιο κύπελλο του 2011 στο Μπέλφαστ κέρδισε το χρυσό μετάλλιο στην κατηγορία BC3 Ζεύγη. Στους Παραολυμπιακούς Αγώνες του Λονδίνου, το Σεπτέμβριο του 2012, κέρδισε το χρυσό μετάλλιο στο μπότσια στην κατηγορία BC3 Ζεύγη, μαζί με την Ελένη Κορδαλή και το Νίκο Πανανό.

Στους Παραολυμπιακούς Αγώνες το 2016 στο Ρίο ντε Τζανέιρο, ήταν ο σημαιοφόρος της ελληνικής ομάδας. Στους εν λόγω αγώνες κέρδισε το ασημένιο μετάλλιο στην κατηγορία BC3 Ατομικό και το χάλκινο μετάλλιο στην κατηγορία BC3 Ζεύγη, μαζί με τον Νίκο Πανανό και την Άννα Ντέντα.

Παραπομπές

Εξωτερικοί σύνδεσμοι
Επίσημη σελίδα
Προφίλ στη σελίδα της IPC

Έλληνες αθλητές
Παραολυμπιονίκες
Χριστιανοδημοκρατική Έκκληση

Η Χριστιανοδημοκρατική Έκκληση (ολλ. Christen-Democratisch Appèl, CDA) είναι ένα Ολλανδικό χριστιανοδημοκρατικό κόμμα. Τοποθετείται στην κεντροδεξιά. Έχει συμμετάσχει σε δύο κυβερνήσεις από την ίδρυσή του. Δημιουργήθηκε ύστερα από τη συγχώνευση του Καθολικού Λαϊκού Κόμματος, το οποίο συμμετείχε σε όλες τις κυβερνήσεις πριν από τον Β΄ Παγκόσμιο Πόλεμο, του Αντεπαναστατικού Κόμματος και της Χριστιανικής Ιστορικής Ένωσης. 

Τα ποσοστά του κόμματος μειώθηκαν σημαντικά ύστερα από τις εκλογές του 2010, όταν βρέθηκε από την πρώτη στην τέταρτη θέση. Το κόμμα συμμετείχε στην κυβέρνηση του Ρούτε μαζί με το κυβερνών Λαϊκό Κόμμα για την Ελευθερία και τη Δημοκρατία, η οποία στηριζόταν από το ακροδεξιό Κόμμα για την Ελευθερία. Είχε έξι υπουργούς στην κυβέρνηση Ρούτε. Ο τωρινός αρχηγός του κόμματος Σάιμπραν φαν Χέρσμα Μπούμα ηγείται της κοινοβουλευτικής ομάδας στη Βουλή των Αντιπροσώπων της Ολλανδίας και είναι αρχηγός του κόμματος από τις 18 Μαΐου 2012.

Έδρες σε κοινοβούλια 

Ολλανδικά πολιτικά κόμματα
Χριστιανοδημοκρατικά κόμματα
Σοσιαλιστικό Κόμμα (Ολλανδία)

Το Σοσιαλιστικό Κόμμα (ολλ. Socialistische Partij, SP) είναι ένα σοσιαλδημοκρατικό κόμμα της Ολλανδίας. Μετά από τις εκλογές του 2006, το κόμμα έγινε ένα από τα μεγαλύτερα της Ολλανδίας με 25 έδρες από τις συνολικά 150 στη Βουλή των Αντιπροσώπων της Ολλανδίας. Το κόμμα βρέθηκε στην αντιπολίτευση στην κυβέρνηση Ρούτε. Στις εκλογές του 2010 κέρδισε 15 έδρες.

Έδρες σε κοινοβούλια 

Ολλανδικά πολιτικά κόμματα
Σοσιαλιστικά κόμματα
Ευρωσκεπτικιστικά κόμματα
Δημοκράτες 66

Οι Δημοκράτες 66 (ολλ. Democraten 66, D66) είναι ολλανδικό φιλελεύθερο κόμμα. Τοποθετείται στο κέντρο και χαρακτηρίζεται ως προοδευτικό και κοινωνικό-φιλελεύθερο. Ιδρύθηκε το 1966 από μία ομάδα πολιτικά ανένταχτων και μορφωμένων νέων υπό τον δημοσιογράφο Χανς φαν Μιέρλο. Ο κύριος στόχος του κόμματος ήταν να μετατραπεί το πολίτευμα της Ολλανδίας στα πρότυπα του προεδρικού συστήματος των Ηνωμένων Πολιτειών. Στις εκλογές του 1967, το κόμμα κέρδισε 7 από τις συνολικά 150 στη Βουλή των Αντιπροσώπων της Ολλανδίας, περισσότερες από κάθε άλλο νεοσύστατο κόμμα. Τα εκλογικά αποτελέσματα του κόμματος χαρακτηρίζονται γενικά από μεγάλη αστάθεια, αφού σε κάποιο σημείο έφτασε τις 24 έδρες ενώ, μετά τις εκλογές του 2010, κέρδισε 10 έδρες. Βρέθηκε στην κυβέρνηση στις περιόδους 1973-1977, 1981-1982, 1994-2002 και 2003-2006. 

Αρχηγός του κόμματος και αρχηγός της κοινοβουλευτικής ομάδας της Βουλής των Αντιπροσώπων είναι ο Αλεξάντερ Πέκτολτ από το 2006. Βρέθηκε στην αντιπολίτευση στην κυβέρνηση Ρούτε. Το κόμμα έχει έναν μικρό αριθμό εκλεγμένων αντιπροσώπων στις περιφέρειες, αλλά έχουν έναν σχετικά μεγάλο αριθμό δημάρχων που πρόσκεινται στο κόμμα, οι οποίοι διορίζονται. Το κόμμα συγκεντρώνει τα μεγαλύτερα ποσοστά τους σε μεγάλες πόλεις, ειδικά σε αυτές που έχουν πανεπιστήμιο. 

Το πρόγραμμα των Δημοκρατών 66 στηρίζεται στις αρχές της άμεσης δημοκρατίας. Σημαντικές αποφάσεις παίρνονται ύστερα από δημοψηφίσματα. Είναι μέλος της Φιλελεύθερης Διεθνούς, του Ευρωπαϊκού Φιλελεύθερου Δημοκρατικού και Μεταρρυθμιστικού Κόμματος και της Συμμαχίας Φιλελευθέρων και Δημοκρατών για την Ευρώπη.

Έδρες σε κοινοβούλια 

Ολλανδικά πολιτικά κόμματα
Φιλελεύθερα κόμματα
Προοδευτισμός
Ουρούμτσι

Το Ουρούμτσι (προφορά στα ουιγουρικά: [ʏrʏmˈtʃi], Ουιγουρικά: ئۈرۈمچى‎‎, μεταγραφή: Ürümçi, Κινέζικα: 乌鲁木齐; πινγίν: Wūlǔmùqí) είναι η πρωτεύουσα και μεγαλύτερη πόλη της Αυτόνομης Περιοχής Σιντζιάνγκ της Κίνας. Ο πληθυσμός του υπολογίζεται σε 2.302.146 κάτοικοι (απογραφή 2010) και είναι το οικονομικό και εμπορικό κέντρο της Σιντζιάνγκ. Το όνομα της πόλης στη μογγολική γλώσσα σημαίνει "όμορφο βοσκοτόπι". Το Ουρούμτσι αναφέρεται στο Βιβλίο Γκίνες ως η πόλη η οποία απέχει περισσότερο από τη θάλασσα, περίπου 2.500 χιλιόμετρα.

Αν και βρίσκεται κοντά στη βόρεια διαδρομή του δρόμου του Μεταξιού, το Ουρούμτσι είναι μια σχετικά νεαρή πόλη. Ιδρύθηκε το 1760 από τη δυναστεία Τσινγκ ώστε να ελέγχει το μόνο δρόμο που ενώνει τη λεκάνη Ταρίμ με τη Τζουνγκαρία μέσω των Τιεν Σαν. Το 1884 έγινε πρωτεύουσα της Σιντζιάνγκ, που στα κινεζικά σημαίνει νέο σύνορο. Σήμερα είναι μια μεγάλη μητρόπολη και οικονομικό κέντρο. Η μετανάστευση στη πόλη έχει οδηγήσει στην εκτόπιση των ντόπιων Ουιγούρων.

Παραπομπές 

Πόλεις της Κίνας